Anton Mailyan

Anton Sergeyeviç (Sarkisoviç) Mailyan (; ) — erməni bəstəkarı, xormeyster, pedaqoq, ictimai xadim, Azərbaycan SSR əməkdar incəsənət xadimi (1930).

 Həyatı 
Anton Sergeyeviç (Sarkisoviç) Mailyan 1880-ci il martın 28-də Tiflis şəhərində anadan olmuşdur. İlk təhsilini Nersisyan məktəbində almışdır. İlk musiqi təhsilini Tbilisidəki Müəllimlər Seminariyasında Makar Yekmalyan, Xristofor Qara-Mirzə kimi bəstəkarlardan almışdır. 1900–1903-cü illərdə Rus Musiqi Cəmiyyətinin nəznindəki Tbilisi musiqi məktəbində N.D.Nikolayevin bəstəkarlıq sinfində oxumuşdur. Qısa müddət Tbilisidəki Müəllimlər Seminariyasında dərs demişdir. 1906-cı ildə Bakıya köçərək, burada yaşayıb yaratmışdır.

1918–1919-cu illərdə Tbilisidə musiqi dərsi vermişdir. 1920-ci ildə yenidən Bakıya qayıtmış və sosialist Bakısında fəaliyyət göstəmişdir. 1930-cu ildə "Azərbaycan SSR əməkdar incəsənət xadimi" fəxri adına layiq görülmüş, 17 aprel 1938-ci ildə "Şərəf nişanı" ordeni ilə təltif edilmişdir.

20 aprel 1942-ci ildə Bakı şəhərində vəfat etmişdir.

 Fəaliyyəti 
Bakının neft rayonlarında ilk fəhlə xorları təşkil etmişdir. Anton Mailyan "Gülnaz nənənin nağılları" (, Qazaros Ağayanın əsəri üzrə, 1906), "Gözəl bahar" (1925), "Zizik" (, 1926), "Bəxt çəyirdəyi" (, 1926), "Dəcəl Mikiç" (, Hovannes Tumanyanın əsəri üzrə, 1926) uşaq operalarının, "Tmblaç Xaqan" (1929), "Molla Nəsrəddin" (1940) musiqi komediyalarının, vokal-simfonik, kamera-instrumental əsərlərin, dram tamaşalarına musiqinin və s. müəllifidir.

Onun Azərbaycan və erməni xalqlarının dostluğundan bəhs edən "Səfa" (1933) operası 1939-cu ildə Azərbaycan Opera və Balet Teatrında tamaşaya qoyulmuşdur (libretto müəllifi M.S.Ordubadi, quruluşçu rejissor S.Dadaşov).

1910–1917-ci illərdə Bakıda erməni dilində çıxan "Teatr və musiqi" () jurnalının baş redaktoru olmuşdur.

 Ədəbiyyat 
 Маилјан, Антон Серҝејевич // Азәрбајҹан Совет Енсиклопедијасы. 10 ҹилддә. Баш редактор Ҹ.Б. Гулијев. VI ҹилд. сәһ. 303;
 ՄԱՅԻԼՅԱՆ Անտոն Սարգսի // Հայկական Սովետական Հանրագիտարան. հ․ 7, էջ 200;
 Մանուկյան Մ., Անտոն Մայիլյան, Ե., 1965;
 Атаян Р. A., Армянские композиторы, Ер., 1956;
 Ерканян В.С., Армянская культура в 1800–1917 гг. / Пер. с арм. К.С. Худавердяна. Ер., 1985.

 İstinadlar 

Kateqoriya:Erməni bəstəkarlar
Kateqoriya:Azərbaycan SSR əməkdar incəsənət xadimləri
Kateqoriya:Tbilisidə doğulanlar
Kateqoriya:Bakıda vəfat edənlər
Kateqoriya:Azərbaycan erməniləri
Kateqoriya:Azərbaycan bəstəkarları
Kateqoriya:Azərbaycan balet bəstəkarları
Kateqoriya:SSRİ yazıçıları
Kateqoriya:SSRİ pedaqoqları